U17 landsliðsvenjarin og fyrrverandi Partizan leikarin, sum eisini hevur vant kvinnulandsliðið, verða partur av Adidas Pro Camp Vit kunnu nú boða frá, at bæði Áki Johansen og Aleksandar Djordjevic verða partur av dagliga venjaratoyminum, sum kemur at virka á Adidas Pro Campfótbóltsskúlanum. Áki, sum hevur A-venjaraprógv, virkar dagliga sum høvuðsungdómsvenjari í B36, samstundis sum hann eisini er U17 landsliðsvenjari hjá dreingjum. Aleksandar Djordjevic varð í mong ár yrkisleikari, og hevur eitt nú leikt við stórfelagnum Partizan Beograd. Aleksandar er í løtuni høvuðsvenjari hjá B36 kvinnum, og hevur hann áður virkað bæði sum kvinnulandsliðsvenjari og venjari hjá Kí kvinnum og monnum. Aleksandar er í løtuni í holt við at taka P-venjaraprógv. Avgerandi er at kvaliteturin á venjingum er sera høgur, og hetta eru bæði Áki og Aleksandar við til at tryggja.